A4-0170/97

Ψήφισμα σχετικά με την κοινοτική πολιτική έρευνας και τη βιώσιμη ανάπτυξη

Tο Ευρωπαϊκό Κοινοβούλιο,

- έχοντας υπόψη τα ψηφίσματα και τις γνωμοδοτήσεις του :

. της 13ης Ιουνίου 1991, σχετικά με την ενέργεια και το περιβάλλον ((EE C 183 της 15.7.1991, σελ. 303.)),

. της 13ης Φεβρουαρίου 1992, σχετικά με τη συμμετοχή της ΕΚ στη Διάσκεψη των Ηνωμένων Εθνών για το περιβάλλον και την ανάπτυξη (CONUMAD) ((EE C 67 της 16.3.1992, σελ. 152.)),

. της 17ης Σεπτεμβρίου 1992, σχετικά με την ευρωπαϊκή απάντηση στην σημερινή τεχνολογική,πρόκληση ((EE C 284 της 2.11.1992, σελ. 116.)),

. της 17ης Noεμβρίου 1992, σχετικά με κοινοτικό πρόγραμμα πολιτικής και δράσης σε θέματα περιβάλλοντος και βιώσιμης ανάπτυξης ((EE C 337 της 21.12.1992, σελ. 34.)),

. της 19ης Ιανουαρίου 1993, σχετικά με την προώθηση των ανανεώσιμων μορφών ενέργειας ((EE C 42 της 15.2.1993, σελ. 31.)),

. της 25ης Ιουνίου 1993, σχετικά με τη σύναψη συμφωνίας πλαισίου για την κλιματολογική μεταβολή ((EE C 194 της 19.7.1993, σελ. 358.)),

. της 2ας Δεκεμβρίου 1993, σχετικά με τις βασικές κατευθύνσεις των οικονομικών πολιτικών των κρατών μελών και της Κοινότητας ((EE C 342 της 20.12.1993, σελ. 23.)),

. της 9ης Mαρτίου 1994, σχετικά με την ανάπτυξη, την ανταγωνιστικότητα, την απασχόληση - προκλήσεις και τρόποι εισόδου στον 21ο αιώνα - Λευκή Βίβλος ((EE C 91 της 28.3.1994, σελ. 124.)),

. της 11ης Μαρτίου 1994, σχετικά με τη δημογραφία και την ανάπτυξη ((EE C 91 της 28.3.1994, σελ. 340.)),

. της 20ης Aπριλίου 1994, σχετικά με το Τέταρτο Πρόγραμμα Πλαίσιο της Ευρωπαϊκής Κοινότητας για κοινοτικές δράσεις σε θέματα έρευνας, τεχνολογικής ανάπτυξης και επίδειξης 1994-1998 ((EE C 128 της 9.5.1994, σελ. 135.)),

. της 7ης Aπριλίου 1995, σχετικά με την εφαρμογή των βασικών κατευθύνσεων της οικονομικής πολιτικής ((EE C 109 της 1.5.1995, σελ. 304.)),

. της 10ης Oκτωβρίου 1995, «για μια ενεργειακή πολιτική της Ευρωπαϊκής Ένωσης» ((ΕE C 287 της 30.10.1995, σελ. 34.)),

. της 11ης Oκτωβρίου 1995, σχετικά με την οικονομική ανάπτυξη και το περιβάλλον: επιπτώσεις στην οικονομική πολιτική ((EE C 287 της 30.10.1995, σελ. 118.)),

. της 11ης Οκτωβρίου 1995, σχετικά με τις κατευθύνσεις που πρέπει να ακολουθήσει η ΕΕ σε σχέση με τους σχετικούς με το περιβάλλον δείκτες και την οικολογική εθνική εναρμόνιση - ολοκλήρωση των συστημάτων περιβαλλοντικής και οικονομικής ενημέρωσης ((EE C 287 της 30.10.1995, σελ. 115.)),

. της 6ης Ιουνίου 1996, σχετικά με την Πράσινη Βίβλο των Καινοτομιών ((EE C 181 της 24.6.1996, σελ. 35.)),

. της 13ης Νοεμβρίου 1996, σχετικά με την αναθεώρηση του Κοινοτικού προγράμματος πολιτικής και δράσης σε θέματα περιβάλλοντος και βιώσιμης ανάπτυξης «Προς μία βιώσιμη ανάπτυξη» ((ΕΕ C 362 της 2.12.1996, σελ. 112.)),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας (A4-0382/96),

- έχοντας υπόψη την δευτερη έκθεση της Επιτροπής Έρευνας, Τεχνολογικής Ανάπτυξης και Ενέργειας (A4-0170/97),

A. επισημαίνοντας ότι από τον Β´ Παγκόσμιο Πόλεμο και μετά, η επιστήμη, στο πλαίσιο της έρευνας και της ανάπτυξης, απετέλεσε βασικό παρόγοντα οικονομικής ανάπτυξης μειώνοντας το διάστημα που μεσολαβεί μεταξύ της επινόησης ενός νέου εμπορεύματος και της εμφάνισής του στην αγορά,

Β. επισημαίνοντας ότι για την επίλυση των προβλημάτων που δημιουργούνται από το σημερινό πρότυπο οικονομικής ανάπτυξης, το οποίο κυριαρχείται από δυνάμεις της αγοράς που καταναλώνουν εντατικά φυσικούς πόρους, είναι απαραίτητο να εφαρμοστεί ένα πρότυπο βιώσιμης ανάπτυξης το οποίο να διέπεται από τις αρχές της αλληλεγγύης των γενεών και το σεβασμό της φύσης, και που να στηρίζεται στον αποφασιστικό ρόλο της έρευνας και ανάπτυξης,

Γ. εκφράζοντας τη λύπη του διότι η Συνθήκη της ΕΕ ρυθμίζει τα θέματα του περιβάλλοντος χωρίς να καταστρώνει μία εντελώς απαραίτητη κοινοτική ενεργειακή πολιτική[semigr ] και διότι επίσης, στο θέμα της πολιτικής για την έρευνα και την ανάπτυξη αναφέρεται η διεθνής ανταγωνιστικότης χωρίς να διατυπώνονται ανησυχίες για την τύχη του περιβάλλοντος,

1. διαπιστώνει ότι στο σημερινό πρότυπο οικονομικής ανάπτυξης η αυξανόμενη τεχνική καινοτομία ενδέχεται αφενός μεν να οδηγήσει σε απώλειες θέσεων εργασίας με την αυτοματοποίηση μονότονων και περιορισμένων εργασιών, αφετέρου όμως να δημιουργήσει μια σειρά θέσεων εργασίας σε άλλους τομείς[semigr ]

2. φρονεί ότι οι τεχνολογικές καινοτομίες μπορούν να συμβάλουν στην επίλυση των περιβαλλοντικών προβλημάτων μέσω της αποτελεσματικότερης χρησιμοποιήσεως πρώτων υλών και ενέργειας και της μειώσεως των εκπομπών ρυπογόνων ουσιών

3. θεωρεί ότι για την υλοποίηση του στόχου της βιώσιμης ανάπτυξης οι προσπάθειες σε επίπεδο έρευνας και ανάπτυξης πρέπει να κατευθυνθούν, μεταξύ άλλων: α) στην ανάλυση της αυξανόμενης αλληλεξάρτησης μεταξύ των κοινωνικών και οικονομικών διαδικασιών και της φύσης[semigr ] β) στην επινόηση νέων διαδικασιών για τη χρησιμοποίηση των πρώτων υλών και της ενέργειας, την παραγωγή αγαθών και την ανακύκλωση προϊόντων που να περιορίζουν τις αρνητικές επιπτώσεις της σημερινής οικονομικής ανάπτυξης[semigr ]

4. πιστεύει ότι το κοινωνικο-πολιτισμικό περιβάλλον θα πρέπει να ασκεί μια αποφασιστική επίδραση για την μετάβαση από το πρότυπο της κατανάλωσης προϊόντων ολοένα και περισσότερο εφήμερων προς ένα πρότυπο ενθάρρυνσης της χρησιμοποίησης προϊόντων διαρκείας, στερεών, ανακυκλώσιμων και βιοαποικοδομήσιμων[semigr ]

5. ζητεί από την Επιτροπή, όλα τα χρηματοδοτούμενα από την ΕΕ προγράμματα, και ειδικότερα το πέμπτο πρόγραμμα πλαίσιο, να ενσωματώσει τα κριτήρια της βιώσιμης ανάπτυξης ως βασικές αναφορές για τις δράσεις έρευνας και τεχνολογικής ανάπτυξης, και πιστεύει ότι η ανάπτυξη θα πρέπει να είναι βιώσιμη στη φύση[semigr ] ως εκ τούτου, η ευρωπαϊκή πολιτική έρευνας και ανάπτυξης θα πρέπει να βασίζεται όχι μόνον στην οικονομική ανάπτυξη αλλά και, κυρίως, στον παράγοντα της οικολογικής και κοινωνικής βιωσιμότητας[semigr ]

6. δηλώνει ότι ένα βασικό στοιχείο του προτύπου της βιώσιμης ανάπτυξης πρέπει να προέλθει από τις συνολικές επιλογές της κοινωνίας όσον αφορά την ενέργεια, καθώς και από την προώθηση των ανανεώσιμων πηγών ενέργειας και τη θερμική αξιοποίηση των μη ανακυκλώσιμων αποβλήτων[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.